Man in hof wat glo petroljoggie met plank doodslaanLebeeq Manan, wat daarvan verdink word dat hy ŉ petroljoggie in Kaapstad met ŉ plank doodgeslaan het, het Woensdag vlugtig in die hof verskyn om vir borgtog aansoek te doen. Manan (30) se formele borgtogaansoek is egter tot 2 Julie uitgestel aangesien die hoofrol te vol was. Maroela Media het vroeër berig Manan het in die Mitchells Plain-landdroshof verskyn nadat hy glo Lawrence Mandipazano (34) op 4 Junie by die Lentegeur-vulstasie met ŉ plank aangerand het. Manan het homself glo vir Mandipazano vererg, omdat Mandipazano nie brandstof in sy voertuig wou gooi nie, want die vulstasie het ŉ beleid om eers geld te ontvang alvorens brandstof ingegooi kan word. Manan het in sy BMW van die vulstasie weggejaag en later terug gekeer en Mandipazano met ŉ plank geslaan. Mandipazano het in die hospitaal aan sy beserings beswyk. Lees ook: Petroljoggie met plank doodgeslaan